Teatro de la Zarzuela
Teatro de la Zarzuela on muusikateater Madridis aadressil Calle de Jovellanos 4. Teatri repertuaaris on nii hispaania rahvalikke operette (zarzuelasid) kui ka klassikalisi operette, korraldatakse kontserte. Teatri saal mahutab 1242 pealtvaatajat. 1998. aastal kuulutati teatrihoone rahvuslikuks kultuurilist huvi pakkuvaks hooneks (Bien de Interests Cultural) ja lisati Madridi linna kultuuriväärtuste nimekirja. Teater on Riikliku Esituskunstide ja Muusika Instituudi (INAEM, Instituto Nacional de las Artes Escénicas y de la Música) kunstiloomingu keskus, mille põhiülesanne on taastada, säilitada ja levitada hispaania lüürilist lavamuusikat, eriti zarzuelasid.